જીએસટીમાં કોંગ્રેસ પણ એટલી જ જવાબદાર છે તેવા પીએમ મોદીના આક્ષેપ પર ભરતસિંહ સોલંકીએ કહ્યું કે અત્યાર સુધી વેપારીઓને જીએસટી મામલે પોલીસ દ્વારા ડરાવ્યા પછી જ્યારે તેમને એમ થયું કે અમારું વહાણ ડૂબશે ત્યારે તેમણે આક્ષેપબાજી શરૂ કરી દીધી. વધુમાં તેમણે જણાવ્યું કે થોડા સમયમાં જ આખીને આખી દિલ્હીની કેબિનેટ ગાંધીનગરથી ચાલશે તેવું લાગી રહ્યું છે. કારણ કે વડાપ્રધાન ભયભીત થઇ ચૂક્યા છે. સાથે જ તેમણે કહ્યું કે રાહુલને શાહજાદા કહે છે પણ જય શાહ મામલે કેમ ભાજપનો કોઇ નેતા કંઇ બોલવા તૈયાર નથી.